### Beslutningstema

Det skal i denne sag besluttes om Kommuneplantillæg nr. 158-560, Lokalplan nr. 191-560 og dertilhørende miljøvurderingsrapport for Ole Østergaard (Projekt #8 (VE2023)) skal endeligt vedtages.

For Teknik- og Miljøudvalget omfatter det lokalplanen og miljøvurderingsrapporten. For Klima-, Vækst- og Udviklingsudvalget omfatter det kommuneplantillægget.

### Historik

Kommunalbestyrelsen besluttede den 25. maj 2023 at prioritere og videresende 10 ansøgninger til kommunal planlægning, herunder Projekt #8 (VE2023). Den såkaldte anden ansøgningsrunde for VE projekter.

I august 2023 blev der afholdt idéhøring og borgermøde omkring de prioriterede projekter.

Den 1. april 2024 blev planarbejdet for projekterne i anden ansøgningsrunde igangsat.

Kommunalbestyrelsen besluttede den 27. marts 2025 at sende kommuneplantillæg, lokalplan og miljøvurderingsrapport i 8 ugers offentlig høring, i perioden 7. april til 2. juni.

Der er afholdt vejledende afstemning i høringsperiodens sidste 14 dage.

### Sagsfremstilling

**Lokalplan**Lokalplanen har til formål, at fastlægge et område på ca. 200 ha øst for Skærbæk, nær Natasha Poulsen, til anvendelse til teknisk anlæg i form af solenergianlæg til elproduktion, med tilhørende transformatorstation, de nødvendige, mindre tekniske installationer og supplerende batterianlæg (BESS). Solcellerne må have en maksimal højde på 3,5 meter, og skal være antirefleks-behandlede. Lokalplanen har samtidig til formål, at sikre afstand fra anlægget til fredskoven og beskyttede naturtyper. Området består i dag af opdyrkede landbrugsarealer, landbrugsejendomme og indenfor projektområdet findes der 8 eksisterende vindmøller. Lokalplanen stiller krav om, at området reetableres som landbrugsareal, når driften af solcelleanlægget ophører.

Lokalplanen sikrer samtidig muligheden for anlæggelsen af interne veje, udførelsen af terrænregulering og opførelsen af læskure til dyr, som er nødvendige for solenergianlæggets opførelse og drift.

Planområdet opdeles i byggefelterne A, B og C, hvor A må benyttes til solceller og de dertilhørende mindre, tekniske installationer, mens byggefelt B skal indeholde transformatorstation, og C må indeholde Dorthe Jakobsen eller solceller, så der på denne måde sikres en hensigtsmæssig placering af de større tekniske installationer inden for planområdet. Byggefelt A dækker over et større område, hvor der igennem lokalplanens bestemmelser tages højde for vejret til eksisterende vindmøller, vandløb, skov og eksisterende læbælter.

Der stille krav om etablering af beplantningsbælter langs lokalplansområdets ydre afgrænsning, der har til formål at mindske den visuelle påvirkning af området. Eksisterende læhegn kan indtænkes i bælterne.

Lokalplanen fastsætter bestemmelser om farvevalg på transformatorer, BESS og øvrige tekniske installationer, så alle fremstår udtryksmæssigt ensartede. Ligeledes skal læskure til dyrehold og rekreative anlæg fremstå i ensartede materialer og udformning.

**Kommuneplantillæg**Kommuneplantillægget udarbejdes parallelt med lokalplanen for at danne plangrundlaget for lokalplanen. Kommuneplantillægget udlægger tre nye kommuneplanrammer som muliggør lokalplanen. De tre rammer skal sikre det fortsatte plangrundlag for de eksisterende vindmøller, samt det ønskede solenergianlæg. Ramme 560.81.20 udlægges til solenergianlæg og landbrug for et område der ikke tidligere har været kommuneplanlagt. Ramme 560.81.11 udlægges til vindmøller, solenergianlæg samt landbrug, og omfatter stort set det samme område som den eksisterende ramme med samme nummer, med en mindre undtagelse. Ramme 560.81.21 udlægges til vindmøller og landbrug, og dækker den mindre undtagelse fra 560.811.11, som ikke er en del af solenergianlæg projektet.

Der fastlægges rammebestemmelser, der sikrer de landskabelige interesser i området.

**Miljøvurderingsrapport**Plangrundlaget indeholder rammer for fremtidige anlægstilladelser til industrianlæg til fremstilling af elektricitet og bygning af veje, som er at finde på miljøvurderingslovens bilag 2. Derfor har Tønder Kommunes forvaltning besluttet, at der skal udarbejdes en miljørapport, idet planlægningen vurderes, at kunne have en væsentlig påvirkning af miljøet. Ligeledes er det konkrete projekt omfattet af miljøvurderingslovens regler om screeningspligt. Bygherre har anmodet om, at der frivilligt udarbejdes en fuld miljøkonsekvensrapport for projektet, hvorfor projektet ikke er screenet først. Der vurderes også på påvirkningerne af anlæggelsen af et nettilslutningskabel fra transformatorstationen til det offentlige elnet. Miljørapporten og miljøkonsekvensrapporten er, grundet et stort sammenfald i miljøvurderingslovens krav til indhold, for nærværende projektet udarbejdet som én enkelt rapport, miljøvurderingsrapporten.

Asta Klausen belyser de emner som fremgår af udtalelsen om afgrænsning, udsted af Tønder Kommunes forvaltning. Et udkast til udtalelsen har i perioden 26. juni 2024 til 17. juli 2024 været i offentlig høring. Eventuelle input fra offentlige myndigheder, interesseorganisationer og borgere er indarbejdet i den endelige udtalelse.

Vurdering:

Det vurderes, at der ikke vil være en væsentlig negativ påvirkning for nogen af miljøfaktorerne. Der vil for enkelte emner være en mindre negativ påvirkning. Det gør sig gældende for trafikale forhold, visuel påvirkning af landskab og støj og vibrationer.

§ 25 tilladelse:

Et udkast til afgørelsen efter miljøvurderingsloven, § 25 tilladelsen, blev sendt med miljøvurderingsrapporten i høring. Tilladelsen indeholder miljøvilkår for etableringen og driften af projektet, med grundlag i rapporten. Tilladelsen gives administrativt hvis lokalplanen vedtages og er vedhæftet sagsfremstillingen til orientering.

**Sammenfatning af høringssva**r
Under høringen er der indkommet 10 høringssvar. Ingen af bemærkningerne medfører en ændring af plangrundlag, miljøvurdering eller § 25 tilladelse. Høringssvarene fremsendes til projektejer.

Flere myndigheder har afgivet bemærkninger til planforslaget. Museum [adresse] og [adresse] har ingen indvendinger, idet de vurderer, at kulturhistoriske og kirkelige interesser er tilstrækkeligt varetaget. Energinet understreger, at deres eksisterende luftledningsprojekt skal respekteres, og at der ikke må placeres anlæg i servitutarealet. De præciserer tekniske krav til nærføring og adgangsforhold.

Borgere i området udtrykker generel modstand mod projektet. Der peges på bekymringer om tab af udsyn, værdiforringelse af ejendomme, påvirkning af natur og dyreliv samt tab af dyrkbar landbrugsjord. Flere nævner, at projektet kan føre til affolkning og svækket sammenhængskraft i lokalsamfundet. Der udtrykkes skepsis over for projektets økonomiske og miljømæssige bæredygtighed, og der rejses spørgsmål om sikkerhed, beredskab og lokal forankring. En underskriftsindsamling med 61 underskrifter er indsendt med opfordring til at skrinlægge projektet.

Foreninger har ligeledes indsendt bemærkninger. Foreningen By og Land Vestslesvig fremhæver vigtigheden af at bevare adgang til offentlige stier og veje samt at sikre tilstrækkelig afskærmning og biodiversitet. [adresse] Vindkraft foreslår, at projektet ændres til et hybridanlæg med kombination af sol, vind og batterilagring for at sikre bedre netstabilitet og landskabelig integration.

En samlet liste med høringssvar er vedhæftet som bilag 4.

Resultatet af den vejledende afstemning er vedhæftet som bilag 5.

**Det statslige tilsyn**Under høringen har der været en henvendelse fra Planstyrelsen og Styrelsen for Grøn Arealomlægning og Vandmiljø (SGAV) vedrørende klima og erosion, Natura2000 og skovrejsning og i den forbindelse tilføjes bilag 6 til planen. Bilag 6 består af henvendelserne og forvaltningens redegørelse. Det er kun redegørelsen, der indarbejdes som et bilag til planen i forbindelse med den endelige vedtagelse.

Forvaltningen har efter henvendelsen overfor planstyrelsen redegjort for risikoen af klimahændelser.

Derudover har forvaltningen redegjort for, at der er en fejl i skelafgrænsningen for natura2000 området, der giver et overlap mellem planen og natura 2000 området. Fejlen er teknisk og rettes i forbindelse med den endelige vedtagelse, således der ikke et overlap mellem de to områder.

Forvaltningen har efter henvendelsen fra SGAV redegjort for at udpegningen for skovrejsning i planområdet fjernes og overføres til et andet areal.

Begge styrelser har taget redegørelsen til efterretning.

### Lovgrundlag

Planloven

Miljøvurderingsloven

### Indstilling Fagchefen for Klima, Plan og Udvikling indstiller,

at Kommuneplantillæg nr. 158-560 godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Alexander Jespersen og Silas Koch anbefaler indstillingen.

Dennis Dam og Nicolai Laursen kan ikke anbefale en godkendelse.

Klavs Iversen deltog ikke i mødet.